open-index/open-wikipedia-markdown huggingface dataset:
Sjøliljer

**Sjøliljer** er ein klasse av pigghudingar. 

## Anatomi

Dei fleste sjøliljer har stort sett eit fastsitjande ungdomsstadium og eit frittlevande vakse stadium. Sjøliljer festar seg permanent til substratet med ein stilk. Den festa enden av stilken har ei flat skive som er festa til substratet. Skiveliknande ossiclar til stilken er stabla oppå kvarandre, og blir haldne saman av samanhengande vev som gjev han ein ledda utsjånad. Stilken har vanlegvis cirri.

Enden av sjølilja som ikkje er festa blir kalla for krona. Enden til krona festar seg til stilken og er støtta av eit sett med ossiclar, kalla calyx. Fem armar festar seg òg til calyx. Desse armane er greina, støtta av ossicler og har igjen mindre greiner, som gjev dei ein fjørliknande utsjånad. På kvar arm er det tubeføter i doble rekkjer. Vegen som leiar til munnen er ein dekt veg langs armane som blir kalla for ambulacralfelt. Denne ligg på utsida av radialkanalane hjå kråkebollar, sjøpølser og sjøliljer. Munnen og anus blir opna ved den orale overflata.

Fjørstjerner er ganske like sjøliljer, berre at dei manglar stilk, og er symjande og krypande dyr. Enden av krona ber ein ring av rotliknande cirri, som held fast når dyret kviler på eit substrat. Fjørstjerner sym ved å løfta og senka armane, og dei kryp over substratet ved å løfta tuppen av armane.

## Vedlikehaldsfunksjonar
Sirkulasjon, gassutveksling og utsondring er lik som hjå andre pigghudingar. For å ta til seg føde bruker dei fjøra utstrekte armar til å fanga bytte. Dei manglar nerveringen som finst i dei fleste andre pigghudingar. I staden har dei ei koppforma nervemasse under calynx, som gjev opphav til radiale nervar som blir forlenga gjennom kvar arm, og kontrollerer tubeføtene og arm-muskulaturen.

## Kjelder

**Denne artikkelen bygger på «[[:nb:Sjøliljer|Sjøliljer]]» frå ,  den 16. juli 2021.*
Verdsmeisterskapen i orientering 1987

**Verdsmeisterskapen i orientering 1987**, den 12. i sitt slag, vart avvikla ved Gérardmer i Vosges-departementet i Frankrike dagane frå 3. til 5. september. Det var fyrste gongen Frankrike var vertskap for ein verdsmeisterskap i orientering. Deltakarane kom frå 25 land.

## Menn
### Klassisk-distanse – 14,6 km/21 postar




### Stafett




## Kvinner
### Klassisk-distanse – 8,8 km/15 postar




### Stafett




## Kjelder
*https://old.orienteering.sport/events/?event_id=27
Lille OSC

**Lille Olympique Sporting Club** er ein fotballklubb heimehøyrande i byen Lille i Frankrike. Klubben vart stifta 23. september 1944.

Lille vann den franske seriemeisterskapen i 1946, 1954, 2011 og 2021. Perioden 1946-55 triumferte laget fem gongar i den franske cupmeisterskapen (Coupe de France). I 2011 sikra Lille seg den sjette cuppokalen, etter siger 1–0 over Paris Saint-Germain med ei sein skåring av innbytaren Ludovic Obraniak. 

Sidan 2012 spelar Lille heimekampane på Stade Pierre-Mauroy, ein arena med plass til vel 50&nbsp;000 tilskodar. Laget spelar i raude trøyer og elles mørkeblått.

### Merittar
*Seriemeister: 1946, 1954, 2011 og 2021
*Cupmeister: 1946, 1947, 1948, 1953, 1955 og 2011

## Kjelder

**Denne artikkelen bygger på «[[:en:Lille OSC|Lille OSC]]» frå ,  den 16. juli 2021.*
Vimpel

Ein **vimpel** (frå lågtysk og nederlandsk, i slekt med norrønt *vimpill*, 'hovudtørkle') er eit langt, smalt flagg som ein kan henga opp frå offentlege og private flaggstenger for å vise vindretning, gje signal eller dekorera. Han har ofte nasjonalfargar. Vimplar er gjerne trekanta, eller kan vera forma som band og ha splitt.

Vimpel i nasjonalfarger er rekna som meir uformelt enn nasjonalflagg, og ein kan ha dei heiste heile døgnet.

I handelsflåten kan ein vimpel visa logoen til eit reiarlag og er hengt opp frå ein mastetopp.

Vimpel med splitt blir kalla ein *stander* og er eit kommandoteikn for krigsskip.

## Annan bruk
Vimplar blir brukte i samband med ei form for rytmisk sportsgymnastikk som blir kalla vimpelgymnastikk. Utøvarane brukar ein eller fleire vimpler som handreiskapar.

Som supplement kan ein bruka handreiskapar tau, kjegler og ballar.

## Galleri

Norsk soldatbok Forsvarsdepartementet 1928 Flagg Riksvåpen Orlogsflagg vimpel stander Gjøs Røde Kors Veterinærflagg etc (Norwegian flags banners) Public domain 600ppi cropped.jpg|Norske flaggvariantar, inkludert vimplar, frå *Norsk soldatbok* frå 1928.
Nordic pennants.jpg|Nordiske vimplar
1935 - Allentown Fair Pennant - Allentown PA.jpg|Vimpel for Allentown Fair i Pennsylvania.


## Kjelder

**Denne artikkelen bygger på «[[:da:Vimpel|Vimpel]]» frå ,  den 16. juli 2021.*
EHF-meisterligaen i handball 2021/Kvinner

**Meisterligaen i handball 2021 for kvinner** var ei turnering arrangert av Europas handballforbund (EHF) som tok til 12. september 2020. Turneringa med 16 deltakande lag opna med seriespel i to grupper à 8 lag. Basert på plasseringa i seriespela møttest laga til utslagsspel over fire rundar. Topplaga i dei to gruppene møtte botnlaga i åttedelsfinalane, vidare møtte toarane i gruppene sjuarane, trearane møtte seksarane og firarane måtte opp mot femmarane. Laga som vann kvartfinalane møttest til sluttspel i Budapest 29. og 30 mai.

IK Våg/Vipers frå Kristiansand vann turneringa etter finalesiger 34 – 28 over franske Brest BH. I semifinalen vann laget 33 – 30 over CSKA Moskva. Tidlegare slo Vipers ut GK Rostov med 57 mot 50 i kvartfinalane og Odense med 65 mot 62 i oktofinalane. Det var andre gongen eit norsk lag vann meisterligaen.

## Sluttspelet
*Semifinalane:
*Brest BH – Győri ETO 27 – 25 etter ekstraomgangar
*IK Våg/Vipers – CSKA Moskva 33 – 30
*Bronsefinalen:
*Győri ETO – CSKA Moskva 32 – 21

### Finalen
IK Våg/Vipers – Brest BH 34 – 28.

Dei norske kvinnene tok kommandoen i kampen frå start. Ved pause leia dei 18 – 14, i den andre omgangen kontrollerte **Vipers** inn til klubbens fyrste internasjonale triumf. Med sine 12 skåringar var Henny Reistad kampens store profil, saman med målvakta Katrine Lunde. Elles skåra Jana Knedlíková 6 mål, Emilie Hegh Arntzen og Heidi Løke 4 mål, begge, Ragnhild Valle Dahl 3 mål, Nora Mørk og Vilde Jonassen skåra 2 mål kvar, Marta Tomac fekk ei nettkjenning. Linn Sulland, Malin Aune, June Andenæs, Hanna Yttereng, Tonje Refsnes, Sunniva Andersen og målvakta Andrea Austmo Pedersen var også med på Vipers-triumfen.

Ana Gros vart toppskårar for **Brest BH**, som elles hadde norske Tonje Løseth med i sitt mannskap.

## Kjelder

**Denne artikkelen bygger på «[[:de:EHF Champions League der Frauen 2020/21|EHF Champions League der Frauen 2020/21]]» frå ,  den 16. juli 2021.*
Jana Knedlíková

**Jana Knedlíková** () er ein tsjekkisk handballspelar frå Praha, sidan 2020 kantspelar i IK Våg/Vipers. Per 2021 hadde ho vunne EHF-meisterligaen fire gongar, tre år på rad med Győri ETO og ein gong med IK Våg/Vipers. Knedlíková har elles delteke i fire europameisterskap og Handball-VM 2013 med Tsjekkia sitt landslag.

## Kjelder

**Denne artikkelen bygger på «[[:de:Jana Knedlíková|Jana Knedlíková]]» frå ,  den 16. juli 2021.*
Banner

**Banner** er ein type fane, det vil seia eit flaggliknende kjenneteikn og samlingsmerke med symbol, fargar («tinkturar») og figurar frå våpenskjold og liknande. Banner er særleg blitt brukte som militært feltteikn eller stridsmerke i krig. Heraldiske våpenbanner er opphengde i ordenskapell for visse britiske riddarordenar.

På norsk kan banner òg visa til ei overskrift, eit tekstband eller tekstfelt som går tvers over ei avisside eller ei nettside. Banner kan elles også brukast om reklamebanner og demonstrasjonsplakatar, særleg i form av store, avlange band og plakatar med tekst og bodskap.

Ordet «banner» har kome til norsk via fransk *bannière* frå det mellomalderlatinske *bannum*, ei omskriving av eit opphavleg germansk ord som tyder «feltteikn».

## Sjå òg

* Våpenbanner
* Fane
* Feltteikn
* Flagg
* Gonfalon
* Gonfanon
* Standart
* Vimpel

## Kjelder

**Denne artikkelen bygger på «[[:nb:Banner|Banner]]» frå ,  den 16. juli 2021.*
Truck On (Tyke)

«**Truck On (Tyke)**» er ein song frå 1973 av det britiske glamrockbandet T. Rex, gjeve ut i 1973. Verken songen eller B-sida, «Sitting Here», kom ut på noko studioalbum av bandet, men kom sidan ut som bonusspor på nyutgjevingar av albumet *[[Zinc Alloy and the Hidden Riders of Tomorrow]]* frå 1974. Singelen fekk dårleg kritikk då han kom og han selde ikkje like godt som tidlegare T. Rex-singlar. Singelen låg totalt elleve veker inne på den britiske singellista og nådde 12. plassen der, «Truck On (Tyke)» var den nest siste T. Rex-singelen, før «Teenage Dream» i 1973, som nådde topp 20 i Storbritannia før «New York City» i 1974. Marc Bolan sa sjølv at «Truck On (Tyke) er den 14. hitsingelen min og eg blir ikkje overraska om han ikkje når toppen av lista.» Seinare sa Bolan at det vart gjort med vilje at «utgjevinga var planlagt. Eg ønskte å gjere noko som ikkje var så bra, som framtidige utgjevingar kunne samanliknast mot.»

## Kjelder

**Denne artikkelen bygger på «[[:en:Truck On (Tyke)|Truck On (Tyke)]]» frå ,  den 16. juli 2021.* 
*** oppgav desse kjeldene:*
Songen Light of Love

«**Light of Love**» er ein song frå 1974 av den britiske glamrock-gruppa T. Rex. Songen kom ut på albumet *[[Bolan's Zip Gun]]* og på ein eigen singel. B-sida til singelen var  «Explosive Mouth», frå albumet *[[Zinc Alloy and the Hidden Riders of Tomorrow]]* frå 1974. I USA kom begge songane ut på det amerikanske albumet *[[Light of Love]]*. *[[Rolling Stone]]*-skribenten Ken Barnes likte den «livlege og økonomiske» stilen på songen i ei melding frå 1974 og hevda at songen var «frisk og attraktiv».

«Light of Love» vart produsert av Marc Bolan og var den første T. Rex-singelen som ikkje var produsert av Tony Visconti.

Singelen låg på den britiske singellista i alt fem veker og nådde 22. plassen, og er kjend som den første T. Rex-singelen som ikkje nådde topp 20. Songen vart nytta under rulleteksten til Vince Vaughn-filmen *Delivery Man* (2013).

## Kjelder

**Denne artikkelen bygger på «[[:en:Light of Love (T. Rex song)|Light of Love (T. Rex song)]]» frå ,  den 16. juli 2021.* 
*** oppgav desse kjeldene:*
Zip Gun Boogie

«**Zip Gun Boogie**» er ein song frå 1974, opphavleg gjeven ut som ein solosingel av Marc Bolan frå det britiske glamrockbandet T. Rex. I andre land enn Storbritannia vart singelen gjeven ut som «T. Rex» eller «Marc Bolan and T. Rex». Nesten alle nyutgjevingar av singelen er berre tilskriven T. Rex. Songen og B-sida kom begge ut på T. Rex-albumet *[[Bolan's Zip Gun]]* i 1975.

Singelen låg tre veker inne på singellista i Storbritannia og nådde 41. plassen. Det var den lågaste plasseringa til nokon T. Rex-singlar medan Bolan levde.

## Kjelder

**Denne artikkelen bygger på «[[:en:Zip Gun Boogie|Zip Gun Boogie]]» frå ,  den 16. juli 2021.* 
*** oppgav desse kjeldene:*
New York City av T. Rex

«**New York City**» er ein song frå 1975 av det britiske glamrockbandet T. Rex. Songen og B-sida kom begge ut på albumet *[[Futuristic Dragon]]* i 1976. Songen består berre av eit par linjer med tekst, «Did you ever see a woman coming out of New York City/With a frog in her hand?» og «I did don't you know/And don't it show?» repetert over ei basslinje.

Singelen låg åtte veker inne på singellista i Storbritannia og nådde 15. plassen.

## Kjelder

**Denne artikkelen bygger på «[[:en:New York City (T. Rex song)|New York City (T. Rex song)]]» frå ,  den 16. juli 2021.* 
*** oppgav desse kjeldene:*
Dreamy Lady

«**Dreamy Lady**» er ein song frå 1975 av det britiske glamrockbandet T. Rex, men gjeven ut på singel under namnet «T. Rex Disco Party». Songen kom ut i 1976 på albumet *[[Futuristic Dragon]]*. B-sida består av coverversjonar av songane «Do You Wanna Dance?», opphavleg av Bobby Freeman, og «(Sittin' On) The Dock of the Bay», opphavleg av Otis Redding. Den sistnemnde av desse vert sungen av Gloria Jones, produsert av Bolan. Singelen er eit kraftig steg til sides for «T. Rex-stilen» og påverka av disco. Demoversjonar av songen vart framført i reggaestil.

Singelen låg fem veker inne på UK Singles Chart og nådde 30. plassen.

## Kjelder

**Denne artikkelen bygger på «[[:en:Dreamy Lady|Dreamy Lady]]» frå ,  den 16. juli 2021.* 
*** oppgav desse kjeldene:*
London Boys av T. Rex

«**London Boys**» er ein song av det engelske glamrockbandet T. Rex. Han kom ut på singel i 1976 på selskapet T. Rex Wax Co. Songen kom ikkje ut på noko album, men var opphavleg meint som ein del av den skrinlagde rockeoperaen til Bolan, *The London Opera* og *[[Billy Super Duper]]*.

Songen er, som alle T. Rex-songar, skriven av Marc Bolan.

«London Boys» kom ut på singel 21. februar 1976 med B-sida «Solid Baby», henta frå det sjette T. Rex-albumet *[[Bolan's Zip Gun]]* (1975).

Songen låg tre veker inne på singellista i Storbritannia og nådde 40. plassen.

## Kjelder

**Denne artikkelen bygger på «[[:en:London Boys (T. Rex song)|London Boys (T. Rex song)]]» frå ,  den 16. juli 2021.* 
*** oppgav desse kjeldene:*
I Love to Boogie

«**I Love to Boogie**» er ein song av det engelske rockebandet T. Rex. Han vart spelt inn i mai 1976 og gjeven ut på singel i juni same året på EMI. Året etter kom han ut på det siste studioalbumet til T. Rex, *[[Dandy in the Underworld]]*. B-sida til singelen var «Baby Boomerang», henta frå eit tidlegare T. Rex-album, *[[The Slider]]* (1972).

## Innspeling
«I Love to Boogie» vart spelt inn og miksa i løpet av same dagen av lydteknikaren Ian Maidman i Decibel Studio i Stamford Hill, London.

## Utgjeving
Songen låg i alt ni veker inne på singellista i Storbritannia og nådde 13. plassen.

Songen var kontroversiell då han kom ut, fordi han likna på Webb Pierce sin «Teenage Boogie», som fekk rockabillies til å brenne eksemplar av singelen utafor ein pub i Old Kent Road i South East London. DJ Geoff Barker klaga over at «Songane er så like at det ikkje kan vere tilfeldig.» Då forlaget til Pierce kontakta kontoret til Bolan, hyrte manageren til Bolan, Tony Howard, ein musikkforskar til å analysere begge songane. Musikkforskaren skreiv at «Teenage Boogie» var i seg sjølv basert på eit riff som hadde eksistert lenge før den songen vart skriven.

«I Love to Boogie» er blant dei mest kjende songane til T. Rex og ein av dei mest populære hittane.

## Salstrofé

## Kjelder

**Denne artikkelen bygger på «[[:en:I Love to Boogie|I Love to Boogie]]» frå ,  den 16. juli 2021.* 
*** oppgav desse kjeldene:*
Laser Love av T. Rex

«**Laser Love**» er ein song av det engelske glamrockbandet T. Rex. Han kom ikkje ut på noko album, men vart gjeven ut på singel 2. oktober 1976 på selskapet T. Rex Wax Co.

Både A- og b-sida kom ut som bonusspor på CD-utgåver av *[[Futuristic Dragon]]*. Songen låg inne på singellista i Storbritannia i fire veker og nådde 41. plassen.

## Kjelder

**Denne artikkelen bygger på «[[:en:Laser Love (T. Rex song)|Laser Love (T. Rex song)]]» frå ,  den 16. juli 2021.* 
*** oppgav desse kjeldene:*
Nick Laird-Clowes

**Nick Laird-Clowes** () er ein engelsk musikar og komponist, mest kjend som songar og ein av låtskrivarane i musikkgruppa The Dream Academy. Han var medlåtskrivar på songanr som «Life in a Northern Town», «The Love Parade», «The Edge of Forever», «This World», «Indian Summer», «Power to Believe» og «12/8 Angel».

Han samarbeidde òg med andre artistar, som T. Rex, David Gilmour og Pink Floyd, og bidrog mellom anna med tekst til to songar på Pink Floyd-albumet *[[The Division Bell]]*. 

## Kjelder

**Denne artikkelen bygger på «[[:en:Nick Laird-Clowes|Nick Laird-Clowes]]» frå ,  den 16. juli 2021.* 
*** oppgav desse kjeldene:*
Dørk

I ein båt eller eit skip er **dørk** golvet i eit rom under dekk, dvs. opphaldsrom i det indre av skipet. Øvste golvet utandørs er skipsdekket. **Dørken** i ei bestemd form tyder ofte fyretasjen, dvs. fyrrommet eller kjelerommet på eit skip. «Dørk» er lånt frå det lågtyske *dork*. Frå dette ordet er uttrykket *Gå i dørken* kjent - velter grunna eit slag eller ein drink.

Opphavleg tyding: Dørken, eit rom akter under arkeliet (arsenalet)  i eit krigsskip, der artillerigodset er lagra i benker. 

*Dørkluka* er akterluka på nedre dekk som går ned til dørken. 

## Kjelder

**Denne artikkelen bygger på «[[:da:Dørken|Dørken]]» frå ,  den 17. juli 2021.*  Artikkelen gav referansen:
::Georg Albrecht Koefoed *Danske Søe Ord-bog* anno 1783
*
Padling under Sommar-OL 2008

**Padling under Sommar-OL 2008** vart avvikla i Beijing. Tevlingane gjekk føre seg i i dagane frå 11. til 23. august.

Noreg vann ein sølvmedalje ved Eirik Verås Larsen.

## Kajakk, menn
### K1 500 meter





### K1 1000 meter





### K2 500 m





### K2 1000 m





### K4 1000 m





## Kajakk, kvinner
### K1 500 m





### K2 500 m





### K4 500 m





## Kano
### Kano1 500 m





### Kano1 1000 m





### Kano2 500 m





### Kano2 1000 m





## Kjelder

**Denne artikkelen bygger på «[[:de:Olympische Sommerspiele 2008/Kanu|Olympische Sommerspiele 2008/Kanu]]» frå ,  den 17. juli 2021.*
Verdsmeisterskapen i orientering 1985

**Verdsmeisterskapen i orientering 1985**, den 11. i sitt slag, vart avvikla ved Bendigo i delstaten Victoria i Australia dagane frå 4. til 6. september. Det var fyrste gongen ein verdsmeisterskap i orientering vart lagt til eit land utanom Europa. Deltakarane kom frå 22 land.

## Menn
### Klassisk-distanse – 15,2 km/23 postar




### Stafett




## Kvinner
### Klassisk-distanse – 8,4 km/14 postar




### Stafett




## Kjelder
*https://old.orienteering.sport/events/?event_id=26
Dei store sjøane i Afrika

**Dei store sjøane i Afrika** (engelsk *African Great Lakes*) er ei gruppe innsjøar i og omkring Riftdalen i Aust-Afrika. Innsjøane ligg i Rwanda, Burundi, Uganda, Kongo, Tanzania og Kenya. Her finst blant anna Victoriasjøen, den tredje største innsjøen i verda mælt i areal.
Dei store sjøane blir også brukt om regionen kring sjøene og kjeldeområdet til Den kvite Nilen.

## Sjøar og vassdragsområde
Det finst ingen kriterium for kva som kan vurderast som ein «stor sjø», men vanlegvis blir dei følgjande rekna til Dei store sjøane i Afrika:

### Vassdragsområdet til [[Nilen]]

* Victoriasjøen
* Albertsjøen
* Edvardsjøen

### Vassdragsområdet til [[Kongoelva|Kongo]]

* Tanganyikasjøen
* Kivusjøen

### Vassdragsområdet til [[Zambezi]]

* Malawisjøen

### [[Endorheisk nedslagsfelt|Endorheisk]] innsjø

* Turkanasjøen

Dei store sjøane blir nokre gonger avgrensa til å berre omfatta Victoria-, Albert-, og Edvardsjøane, sidan berre dei har utløp til Den kvite Nilen. Kyogasjøen og Georgesjøen er ein del av sjøsystemet i Nilvassdraget, men blir ikkje rekna til Dei store sjøane.

## Kjelder

**Denne artikkelen bygger på «[[:nb:Dei store sjøane i Afrika|Dei store sjøane i Afrika]]» frå ,  den 17. juli 2021.*
Gordon Pirie

**Douglas Alastair Gordon Pirie** () var ein britisk idrettsutøvar, på 1950-talet ein av verdas beste langdistanseløparar. Han vart i 1955 kåra til årets idrettsmann i Storbritannia. I 1956 sette han verdsrekordar på 3&nbsp;000 meter og 5&nbsp;000 meter. Pirie vann i 1956 OL-sølv og i 1958-EM-bronse på 5&nbsp;000-meteren.

## Aktiv
### Friidrett
Pirie deltok på 5&nbsp;000 m ved Sommar-OL 1952 i Helsinki der han enda fjerdeplass, nærmare ti sekund attom bronsevinnaren. På 10&nbsp;000-meteren vart han sjuandemann. Sommaren 1953 sette han britisk rekord på 5&nbsp;000 m og 10&nbsp;000 m i løpet av få dagar. I landskamp mot Vest-Tyskland 27. august i Vest-Berlin vann han på den fin-fine tida 14.02,6, berre vel fire sekund etter verdsrekorden. Ei veke seinare, under landskampen mot Sverige på Stockholm stadion, sprang han mila på 29.17,2, einast verdsrekordhaldaren Emil Zátopek hadde sprunge fortare. I 1955 slo Pirie nettopp Zátopek i samløp, noko som verka til han vart kåra til årets britiske idrettsmann.

Den 19. juni 1956 sette Pirie ein «fenomenal» verdsrekord på 5&nbsp;000 m på Krohnsminde idrettsplass i Bergen. Heile løpet låg han i rygg på Vladimir Kuts frå Sovjetunionen. I nest siste sving auka Pirie farta og passerte Kuts. Briten fekk sluttida 13.36,8, også Kuts med 13.39,6 kom under den gamle verdsrekorden. Tre dagar etter sette Pirie med tida 7.55,5 verdsrekord på 3&nbsp;000 m i eit stemne i Trondheim. Denne rekorden forbetra han til 7.52,7 i Malmö den 14. september. Under dei olympiske sommarleikane i slutten av november vann Pirie sølvmedaljen på 5&nbsp;000-meteren, slått av Kuts med 11 sekund.

Ved europameisterskapen 1958 i Stockholm makta ikkje Pirie halde fylgje med dei to polakkane Zdzisław Krzyszkowiak og Kazimierz Zimny på 5&nbsp;000 m. Derimot hadde han ingen vanskar med å halde unna for landsmannen Peter Clark og sikre seg bronsemedaljen. Til Roma-OL var Pirie dårleg akklimatisert til heten, noko 32. beste tid i kvalifiseringa til 5&nbsp;000-finalen viste. I milløpet vart han nummer 10.

### Orientering
I 1967 og 1968 vart Pirie den fyrste britiske meisteren i orienteringsløp. Han deltok i dei to fyrste verdsmeisterskapane i orientering, best gjorde han det med ein 28. plass i 1968.

### Medaljar og plasseringar i internasjonale meisterskap
*OL 1952 i Helsinki: Nr 4 på 5&nbsp;000 m – 14.18,0. Nr 7 på 10&nbsp;000 m – 30.09,5
*OL 1956 i Melbourne: Sølvmedalje på 5&nbsp;000 m – 13.50,6. Nr 8 på 10&nbsp;000 m – 29.49,6
*EM 1958 i Stockholm: Bronsemedalje på 5&nbsp;000 m – 14.01,6
*OL 1960 i Roma: Nr 10 på 10&nbsp;000 m – 29.15.4

## Kjelder

**Denne artikkelen bygger på «[[:en:Gordon Pirie|Gordon Pirie]]» frå ,  den 17. juli 2021.*  
**Denne artikkelen bygger på «[[:en:Gordon Pirie|Gordon Pirie]]» frå ,  den 17. juli 2021.*
Arkitrav

**Arkitrav** (av gresk *archi* og latin *trabs*, «hovudbjelke»), òg kalla **epistyl**, er hovudbjelken som kviler direkte på søylekapitelane i klassisk arkitektur. Bjelken er den nedste, berande delen av entablementet (det øvre horisontale bjelkelaget i klassisk gresk arkitektur som består av arkitrav, frise og karniss). 

I greske tempel, som i hovudsak er laga av kalkstein eller marmor, varierer lengda på arkitravblokkenes mellom 2,50 og 4,50 meter. Den lengste arkitraven strekkjer seg over den breie, midterste inngangen i Akropolis i Aten. Han består av to blokker som ligg inntil kvarandre og er 5,43 meter lang, 1,15 meter høg og 1,44 meter brei. I egyptiske tempel finst det arkitravar med mykje større lengd.

Arkitraven er ulik i dei ulike klassiske søyleordenane. Den doriske arkitraven er slett, og blir avslutta øvst med ei svakt framspringende list. Under denne spring kortare plater fram, kvar med seks *dropar* under, rett over kvar triglyf. Dei joniske og korintiske arkitravene er oppdelte i to eller som regel tre svakt utspringande felt over kvarandre og blir vanlegvis avslutta øvst med meir eller mindre rikt profilerte lister.

## Galleri

Fil:Arkitrav, dorisk, Nordisk familjebok.png|Dorisk arkitrav (oppriss og snitt) frå Parthenon.
Fil:Arkitrav, jonisk från Priene, Nordisk familjebok.png|Jonisk arkitrav frå Priene.
Fil:Ariktrav, korintisk från Nervas forum, Nordisk familjebok.png|Korintisk arkitrav frå Nervas forum i Roma.


## Kjelder

**Denne artikkelen bygger på «[[:nb:Arkitrav|Arkitrav]]» frå ,  den 18. juli 2021.*  
 
## Litteratur

* Gunnarsjaa, Arne (1999) *Arkitekturleksikon*. Oslo : Abstrakt forlag. ISBN: 82-7935-007-1 (e-bok fra bokhylla.no)
Jonisk søyleorden

**Jonisk søyleorden** er ein av tre søyleordenar i klassisk arkitektur. Han blei utvikla i det austlege Hellas; dei eldste kjende eksemplara er frå Smyrna, om lag 600 f.Kr. Tempelet Erekteion i Aten er eit av dei beste kjende døma på den fullt utvikla joniske arkitekturen.

Den joniske søyla er noko slankare enn den doriske, har vanlegvis basis, og kapitelet har form av ein halvt utrulla pergamentrull med uthogne blomsterband, *voluttar*. Søyla har òg djupe *kannelyrar*. Det joniske entablementet (bjelkeverket) har nedst ein arkitrav som vanlegvis er delt i tre like høge band. Denne ber *[[Frise|frisa]]*, som kan vera glatthogd eller utstyrt med relieffskulptur. Øvst følgjer ein *gesims* (kornisj) som hjå grekarane var samansett av to ledd, *karniss* og *kyma*. I romersk arkitektur blei gesimsen gjort rik med kraftigare *tannsnitt* og *eggstav*.

Basis i joniske søyler består vanlegvis av ein nedre og øvre *vulst* eller *torus*, med ein *hulkil* imellom. Søyleskaftet har mindre utprega entasis enn i doriske søyler, og det har helst 24 kannelurar, skilt av smale framskytande ryggar der utsida er ein del av sylinderen til søyleskaftet.

Den joniske søyleordenen blei mykje brukt i klassisistisk arkitektur. To kjende døme i Oslo er Slottet (med glatte, ikkje kannelerte søyleskaft i fronten) og Universitetsbygningen.

## Sjå òg

* Kapitél
* Søyle
* Stylobat
* Entasis
* Dorisk søyleorden
* Korintisk søyleorden
* Toskansk søyleorden
* Kompositt-søyleorden

## Kjelder

**Denne artikkelen bygger på «[[:nb:Jonisk søyleorden|Jonisk søyleorden]]» frå ,  den 18. juli 2021.*  
 
## Litteratur

* Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0

## Bakgrunnsstoff

* Om søyleorden (arkivert nettstad)
* Søyleordene frå Hellenism.net (arkivert nettstad)
* Classical Orders of Architecture (arkivert nettstad)
Konstandinos Gatsioudis

**Konstandinos Gatsioudis** () er ein gresk tidlegare friidrettsutøvar frå Didymótikho som sikra seg medalje i spjutkasting i tre etterfylgjande verdsmeisterskap: 1997, 1999, 2001.

## Aktiv
Gatsioudis sette personleg rekord med eit kast på 87,12 meter i kvalifiseringa til OL-finalen i Atlanta. Han klarte ikkje å fylgje opp og enda på 10. plass i finalen. Sommaren 1997 forbetra han sitt personbeste til 89,22 m. I VM 1997 kasta han 86,64 m og kneip bronsemedaljen. To år seinare slo han til med 89,18 m i fyrste finaleomgang under VM-finalen i Sevilla. Han leia tevlinga til finske Aki Parviainen i femte omgang kasta 89,52 m og vart verdsmeister. Gatsioudis fekk sølv, halvannen meter framom bronsevinnaren Jan Železný.

OL-sesongen 2000 presterte Gatsioudis livsbeste då han den 24. juni med 91,69 meter vann eit stemne i finske Kuortane, årbeste i verda. I OL-finalen i Sydney sleit han med eit vondt kne og måtte nøye seg med 86,53 m og sjetteplass. Sommaren 2001 viste Gatsioudis klasse i fleire stemne, med 91,27 m som lengst. Under verdsmeisterskapen i Edmonton kasta han 89,95 m og fekk bronsen, Parviainen tok sølvet og Železný vann gullet. I 2002 nådde Gatsioudis 91,23 m, men var så hemma av skade at han ikkje deltok i europameisterskapen.

### Medaljar og plasseringar i internasjonale meisterskap
*VM 1993 i Stuttgart: Utslått i kvalifiseringa (76,70 m=nr 17)
*EM 1994 i Helsinki: Utslått i kvalifiseringa (78,56 m=nr 14)
*OL 1996 i Atlanta: Nr 10 – 81,46 m
*VM 1997 i Aten: Bronsemedalje – 86,64 m
*VM 1999 i Sevilla: Sølvmedalje – 89,18 m, bak Aki Parviainen (89,52 m) 
*OL 2000 i Sydney: Nr 6 – 86,53 m
*VM 2001 i Edmonton: Bronsemedalje – 89,95 m

## Kjelder

**Denne artikkelen bygger på «[[:de:Konstandinos Gatsioudis|Konstandinos Gatsioudis]]» frå ,  den 18. juli 2021.*
Verdsmeisterskapen i orientering 1983

**Verdsmeisterskapen i orientering 1983**, den 10. i sitt slag, vart avvikla ved Zalaegerszeg i Ungarn dagane frå 1. til 4. september. Det var fyrste gongen landet arrangert ein verdsmeisterskap i orientering. Deltakarane kom frå 23 land.

## Menn
### Klassisk-distanse – 14 km/24 postar





### Stafett





## Kvinner
### Klassisk-distanse – 8,1 km/18 postar





### Stafett





## Kjelder
*https://old.orienteering.sport/events/?event_id=25
Finlandssvensk

**Finlandssvensk** er eit fellesnamn på dei ulike austsvenske dialektane som finlandssvenskane talar. Svensk er morsmål for  *(2012)* i Finland, av ein samla folkesetnad på  *(2012*), og med det 5,4&nbsp;% av heile folkesetnaden. På Åland er 25&nbsp;000&nbsp;svensktalande (94&nbsp;prosent av ålendingane), men ålandsk er nærmare i slekt med upplandsk enn med finlandssvensk.

Byane Helsingfors, Esbo, Raseborg, Borgå og Vasa har 35,9 % av den finlandssvenske folkemengda.

Svensk er offisielt språk på Åland og eitt av Finlands to offisielle språk.

Finland har ni svenskspråklege aviser, og den statlege kringkastaren Yle har ein svenskspråkleg TV-kanal og to svenskspråklege radiokanalar.

## Kjelder
Turn under Sommar-OL 2004

**Turnøvingane under Sommar-OL 2004** i Aten vart avvikla i tida 14. til 23. august. Øvingane omfatta 14 tevlingar, 8 for menn og 6 for kvinner. 98 menn og 103 kvinner deltok i tevlingane.

## Menn
### Mangekamp





### Bøylehest





### Frittståande





### Hopp





### Ringar





### Skranke





### Svingstang





### Lagkamp





## Kvinner
### Mangekamp





### Bom





### Frittståande





### Hopp





### Skranke





### Lagkamp





## Kjelder

**Denne artikkelen bygger på «[[:en:Gymnastics at the 2004 Summer Olympics|Gymnastics at the 2004 Summer Olympics]]» frå ,  den 18. juli 2021.*
Serafim av Sarov

**Serafim av Sarov** (fødd **Prokhor Isidorovitsj Mosjnin** ) var ein russisk munk og mystikar. Sankt Serafim budde i klosteret i Sarov, men verka som åndeleg far for det då vesle nonneklosteret i Divejevo, nokre kilometer frå Sarov. St. Serafim er ein av dei mest elska av dei russiske helgenane, og blei kanonisert den 19. juli jul./ 1.  1903 greg. etter personleg påtrykk frå tsar Nikolaj II. Relikviane hans blei tekne vare på i ein gullsarkofag i Sarovklosteret, men under revolusjonen blei dei gøymde av nonnene frå Divejevo, som sydde dei inn i lerret. Bolsjevikane var særs oppsett på å finna relikviane, då det blei sagt at St. Serafim hadde sett kommunistane si maktovertaking og fall.

I kaoset under revolusjonen og den påfølgjande borgarkrigen forsvann relikviane ut av historia. I 1991, på slutten av Gorbatsjov sin reformperiode, blei relikviane funne igjen i kjellaren i eit ateistisk museum i Leningrad, framleis innsydd i lerret, og merka med påskrifta "gamle måleri". Sommaren 1991 blei relikviane tekne til Moskva under stor kyrkjeleg festivitas, med m.a patriark Aleksij II til stades. Klosteret i Sarov var enno ikkje gjenopna, men det blei avgjort at relikviane skulle takast vare på i nonneklosteret i Divejevo. Det er i dag eit av dei store ortodokse pilegrimsmåla i Russland.

## Kjelder

**Denne artikkelen bygger på «[[:nb:Serafim av Sarov|Serafim av Sarov]]» frå ,  den 18. juli 2021.*
Sergij Radonezjskij

**Sergij Radonezjskij** () var ein russisk munk og seinare helgen i Den russisk-ortodokse kyrkja.

Sergij grunnla Troitse-Sergijeva Lavra, det viktigaste åndelege senteret for den russiske kyrkja.

I 1380 signa Sergij Dmitrij Donskoj før slaget ved Kulikovo. Slaget enda med russisk siger og markerte byrjinga på frigjeringa av Russland frå tartarane.

## Kjelder

**Denne artikkelen bygger på «[[:nb:Sergij Radonezjskij|Sergij Radonezjskij]]» frå ,  den 18. juli 2021.*
Twice as Much

**Twice as Much** var ein britisk duo som bestod av Dave Skinner (fødd David Ferguson Skinner, 4. juli 1946) og Andrew Rose (fødd Andrew Colin Campbell Rose, 12. mars 1946, Edgware i Middlesex). Dei var harmonisongarar som skreiv mykje av sine eigne songar. 

Den einaste suksessen deira var ein versjon av Mick Jagger/Keith Richards-songen «Sittin' on a Fence» (1966). The Rolling Stones-versjonen av songen kom ikkje ut på eit Stones-album i USA før i 1967 og ikkje i Storbritannia før i 1969, sjølv om han vart spelt inn i desember 1965. 

I 1972 vart Skinner medlem av Uncle Dog, ei gruppe med vokalisten Carol Grimes. Han skreiv dei fleste songane på albumet deira *Old Hat*. Han var òg medlem av Clancy. I 1977-1978 turnerte Skinner som klaverspelar med Roxy Music. Han bidrog òg på plater med Phil Manzanera og Bryan Ferry.

## Diskografi
### Studioalbum
**Own Up*, (1966, Immediate Records, IMLP 007)
**That's All*, (1968, Immediate Records, IMLP 013), inkludert ein song med vokal av Vashti Bunyan

### Singlar
*«Sittin' on a Fence» nådde 25. plassen på UK Top40 i juni 1966 (1966, Immediate Records, IM 033)
*«Step Out of Line», (1966, Immediate Records, IM 036)
*«True Story», (1966, Immediate Records, IM 039)
*«Is This What I Get for Loving You, Baby?», (1966, Immediate Records, IM23 724)
*«Crystal Ball», (1967, Immediate Records, IMI 504)

## Kjelder

**Denne artikkelen bygger på «[[:en:Twice as Much|Twice as Much]]» frå ,  den 18. juli 2021.* 
*** oppgav desse kjeldene:*

## Bakgrunnsstoff
*Offisiell nettside for Dave Skinner
I Love How You Love Me

«**I Love How You Love Me**» er ein song skriven av Barry Mann og Larry Kolber. Han vart ein stor hit i USA i 1961 for jentegruppa The Paris Sisters, produsert av Phil Spector. Bobby Vinton fekk sidan ein hit med songen i 1968. Songen er òg blitt spelt av mange andre artistar. 

## Andre versjonar
I Storbritannia vart versjonen til The Paris Sisters oversett i 1961 til fordel for ein versjon av Jimmy Crawford, som nådde 18. plassen på UK Singles Chart. «I Love How You Love Me» was also a UK chart hit for Maureen Evans in 1964 reaching No. 34, and for Paul og Barry Ryan in 1966 at No. 21.

Den originale versjonen av Roxette-songen «Anyone» spelt inn i 1998 med Per Gessle på vokal, inneheld ein lengre del av «I Love How You Love Me» som vart fjerna då songen kom ut i 1999 på albumet *[[Have a Nice Day av Roxette|Have a Nice Day]]*, der han var sungen av Marie Fredriksson. Originalversjonen kom ut på singelutgåva av «Anyone» med undertittelen «Tits & Ass Demo 1998».

Andre artistar som har spelt songen er mellom andre Nino Tempo, The Spokesmen, The Lettermen, Virginia Lee, Nora Aunor, Bryan Ferry, Jonathan Butler, Tracy Huang, Joni Lee, Lynn Anderson, Glen Campbell, Cheryl Ladd, Michael Damian, Tom Jones, Teen Queens, Eddy Arnold, Chet Atkins, The Babys, The Broken Family Band, Dana, Camera Obscura, Kria Brekkan, Billy Fury, The Lettermen, Lorrie Morgan, Mud, Neutral Milk Hotel, Beth Orton, Sandy Posey, Topi Sorsakoski (finsk «Vain yksin me kakis»), Jerry Vale, Jeff Mangum, Wizex (svensk, som «En vän för alltid»), Maureen Evans, Rachel York, Saito Yuki og Kramer

## Kjelder

**Denne artikkelen bygger på «[[:en:I Love How You Love Me|I Love How You Love Me]]» frå ,  den 18. juli 2021.* 
*** oppgav desse kjeldene:*
Jessie Smith

**Jessie Smith** () var ein USA-amerikansk R&B-vokalist. Ho byrja karrieren som songar med musikaren Benny Sharp under namnet **Little Miss Jessie**. Smith var mest kjend som ein av dei originale Ikettes i Ike & Tina Turner Revue. Ho song seinare korvokal for mange andre artistar, som Dr. John, Paul Williams, Al Kooper, José Feliciano og Leon Ware.

## Diskografi

### Singlar

* 1961: «My Baby Has Gone» / «St. Louis Sunset Twist» (Mel-O 101)
* 1973: «When Love Calls Your Name» (med Mickey Stevenson) / «Please Go» (GSF 6899)

### Albums som Ikette/Mirette

* 1965: *[[Live! The Ike & Tina Turner Show]]*
* 1967: *[[Live! The Ike & Tina Turner Show#The Ike & Tina Turner Show (Vol. 2)|The Ike & Tina Turner Show (Vol. 2)]]*
* 1966: *[[Soul the Hits|Soul The Hits]]* (Modern Records)
* 1968: *In The Midnight Hour* (Revue Records)
* 1969: *Whirlpool* (Uni Records)
* 2004: ''The Bad Man: Rare & Unreissued Ike Turner Produced Recordings 1962-1965'' (Night Train International)
* 2012: *Ike Turner Studio Productions: New Orleans and Los Angeles 1963–1965* (Ace Records)

### Som korvokalist

* 1971: Al Kooper – *[[New York City (You're a Woman)]]*
* 1973: Bryan Ferry – *[[These Foolish Things av Bryan Ferry|These Foolish Things]]*
* 1973: Dr. John – *[[In the Right Place]]*
* 1973: Mike Bloomfield / John Paul Hammond / Dr. John – *[[Triumvirate av Dr. John|Triumvirate]]*
* 1973: Gloria Jones – *[[Share My Love av Gloria Jones|Share My Love]]*
* 1974: Badger – *White Lady*
* 1974: Dr. John – *[[Desitively Bonnaroo]]*
* 1974: José Feliciano – *Compartments*
* 1974: Paul Williams – *[[A Little Bit of Love av Paul Williams|A Little Bit of Love]]*
* 1975: Johnny Bristol – *Feeling the Magic*
* 1976: Leon Ware – *Musical Massage*

## Kjelder

**Denne artikkelen bygger på «[[:en:Jessie Smith|Jessie Smith]]» frå ,  den 18. juli 2021.* 
*** oppgav desse kjeldene:*
Steve Nye

**Steve Nye** () er ein engelsk musikkprodusent. Han er mest kjend for arbeidet sitt med artistar som Bryan Ferry (*[[In Your Mind av Bryan Ferry|In Your Mind]]* i 1977), Penguin Cafe Orchestra, XTC (*[[Mummer av Penguin Cafe Orchestra|Mummer]]* i 1983), Japan (*[[Tin Drum av Japan|Tin Drum]]* i 1981), David Sylvian (*[[Brilliant Trees]]* i 1984, *[[Gone to Earth av David Sylvian|Gone to Earth]]* i 1986, *[[Secrets of the Beehive]]* i 1987), Clannad, TM Network, Scary Thieves (*Scary Thieves* i 1984) og Frank Zappa (*[[Joe's Garage]]*), blant fleire.

Nye har òg stundom spelt klaverinstrument, vore lydteknikar og miksa musikk for andre artistar. Han var òg medlem i Penguin Cafe Orchestra.

## Kjelder

**Denne artikkelen bygger på «[[:en:Steve Nye|Steve Nye]]» frå ,  den 18. juli 2021.* 
*** oppgav desse kjeldene:*
Regntøy

**Regntøy** er klede som er spesielt utforma for å halda nedbør unna brukaren.

Frå gammalt av var vovne og strikka ullplagg vassavstøytande, fordi all lanolinen ikkje blei vaska ut av ulla. Lukta av våt sau kvar gong ein kom inn frå regnet, gjorde etterkvart at ein byrja å eksperimentera med andre tekstil og oljar. Enkelte bomullskvalitetar, som gabardin og dunlerret, utmerka seg, og blei anten brukt utan impregnering, eller som oljelerre. I mange tilfelle blei det lagt eit lag av gummi, lakk-PVC eller anna vannavstøtende stoff på utsiden av tekstila. Saumane blei tetta ekstra ved vulkanisering eller «sveising».

Regntøyet kan ha form som regnfrakk, regnkåpe eller regncape – eller som jakke og bukse, populært kalla oljehyre, noko som var spesielt nyttig for arbeidsfolk. Sydvesten var eit vanleg hovudplagg for fiskarar og sjøfolk som blei hemma av hettearrangementer og trong å sleppa å bli våte nedover nakken.

For å avgrensa kondensdanning på innsida av plagget, blei det ofte utstyrt med sinnrikt laga «lufteluker», utan at dette hjelpte så mykje. Når ein sveitta inne i regnhyre, blei ein kald kvar gong ein var i ro. Det var difor eit framsteg då ein tok i bruk nye tekstil som slapp vassdamp, men ikkje vatn igjennom (mikroporøse tekstilar).

Kjende regntøymerke er Helly Hansen, Bergans, Berghaus, Stormberg, Norrøna, Grundens og Aalesund Oljeklædefabrik. Eit døme på eit utanlandsk regntøymerke er den canadiske K-EN-Way.

## Kjelder

**Denne artikkelen bygger på «[[:nb:Regntøy|Regntøy]]» frå ,  den 19. juli 2021.*
Roing under Sommar-OL 1976

**Roing under Sommar-OL 1976** i Montreal omfatta 14 båtklassar, 8 for menn og 6 for kvinner. 593 deltakarar frå 31 land var påmelde, av dei 388 menn og 205 kvinner. Tevlingane vart avvikla dagane frå 18. til 25. juli.

Det var fyrste gongen kvinner deltok i rotevlingar i olympiske leikar.

Noreg vann ein gullmedalje i dobbelsculler og ein sølvmedalje i firar utan styrmann.

## Menn
### Singlesculler





### Dobbeltsculler





### Toar utan styrmann





### Toar med styrmann





### Dobbeltfirar





### Firar utan styrmann





### Firar med styrmann





### Åttar





## Kvinner
### Singlesculler





### Dobbeltsculler





### Toar utan styrmann





### Dobbeltfirar med styrmann





### Firar med styrmann





### Åttar





## Kjelder

**Denne artikkelen bygger på «[[:de:Olympische Sommerspiele 1976/Rudern|Olympische Sommerspiele 1976/Rudern]]» frå ,  den 19. juli 2021.*
Verdsmeisterskapen i orientering 1981

**Verdsmeisterskapen i orientering 1981**, den 9. i sitt slag, vart avvikla ved Thun i Sveits dagane frå 4. til 6. september. Det var fyrste gongen landet arrangert ein verdsmeisterskap i orientering. Deltakarane kom frå 22 land.

## Menn
### Klassisk-distanse – 14 km/15 postar





### Stafett





## Kvinner
### Klassisk-distanse – 8,1 km/18 postar





### Stafett





## Kjelder
*https://old.orienteering.sport/events/?event_id=24
Kamilleblom

**Kamilleblom** eller berre **kamille** er ein art i kamilleblomslekta. Dette er ein eittårig plante som blir 15-60 cm høg. Han er kjenneteikna av ei god lukt som kan minna om eple. 

Ein har brukt kamille til urtemedisin mot ei rekkje plager, særleg knytt til fordøyingssystemet og livmora men også mot ulike smerter, sår, kløe, depresjon og søvnproblem.

Kamille er nasjonalblomen til Russland.

## Namn
Ordet «kamille» kjem via latin *chamomilla* frå gresk *khamaimelon*, 'jordeple'. Namnet viser til lukta.
Det latinske ordet *matrix* kan tyda 'livmor', og slektsnamnet *Matricaria* viser til at planten historisk blei brukt mot ulike gynekologiske plager og i samband med fødsel.

Andre norske namn på planten er tysk kamille, kannelblom, kvitblom og moderurt.

## Skildring
Sjølve blomen har gule skivekroner og kvite randkroner.

Alle artane i kamilleblomslekta har blomekorgar som liknar mykje på dei i krysantemumslekta. Artane i  kamilleblomslekta skil seg ut gjennom findelte blad med nesten trådsmale flikar. Blomefestet til kamilleblomeslekta er meir opphøgt og kjegleforma , og hjå kamilleblom er det også holt. Tungekronene  vil etter kvart bøya seg nedover.

## Utbreiing
Planten voks opphavleg vilt i Eurasia og Nordvest-Afrika. Han finst no også naturalisert i USA og Australia. Ein dyrkar kamille kommersielt i land som Ungarn, Tsjekkia, Slovakia, Tyskland, Tyrkia, Spania, Egypt og Argentina. I nokre land veks han som ugras i åkrar.

## Kjelder

**Denne artikkelen bygger på «[[:nb:Kamilleblom|Kamilleblom]]» frå ,  den 19. juli 2021.*  

## Bakgrunnsstoff

*Kamille – en av våre mest velgjørende urter. Artikkel av Rolv Hjelmstad ved rolv.no.
John Punter

**John Punter** () er ein tidlegare engelsk plateprodusent og lydteknikar. Han har arbeidd med band og musikarar som Japan, Procol Harum, Roxy Music, Doctors of Madness, Sad Café og Slade. Karrieren hans i musikkindustrien varte i over 30 år innan mange sjangrar. Han er i dag pensjonert og driv ein liten bar i Peterborough i Ontario i Canada. 

## Utvald arbeid
*Japan - *[[Quiet Life]]* - 1979
*Japan - *[[Gentlemen Take Polaroids]]* - 1980
*Japan - *[[Oil on Canvas]]* - 1983
*Ivan - *The Spell*
*Spoons - *[[Arias & Symphonies]]*, *Vertigo Tango*
*Bryan Ferry - *[[Let's Stick Together]]* - 1976
*Nazareth - *[[Nazareth av Nazareth|Nazareth]]* - 1970
*Nazareth - *[[2XS]]* - 1982
*Roxy Music -  *[[Country Life av Roxy Music|Country Life]]* - 1974
*Doctors of Madness - *[[Late Night Movies, All Night Brainstorms]]*
*Sad Café - *[[Fanx Tara]]* - 1977
*Sad Café - *[[Misplaced Ideals]]* - 1978
*Judie Tzuke - *[[Welcome to the Cruise]]* - 1979
*Pseudo Echo - *[[Autumnal Park]]* - 1984
*Savoy Brown - *[[A Step Further]]* - 1969
*Slade - *[[The Amazing Kamikaze Syndrome]]* - 1983
*Slade - *[[Keep Your Hands Off My Power Supply]]* - 1984
*Slade - *[[Rogues Gallery (album)|Rogues Gallery]]* - 1985
*Slade - *[[You Boyz Make Big Noize]]* - 1987
*Re-Flex - *[[The Politics of Dancing (Re-Flex album)|The Politics of Dancing]]*, 1983
*Boulevard - *Into The Street* - 1990

## Kjelder

**Denne artikkelen bygger på «[[:en:John Punter|John Punter]]» frå ,  den 18. juli 2021.* 
*** oppgav desse kjeldene:*
Kamille

**Kamille** kan visa til til:
* Namnet Kamille eller Kamilla, eit kvinnenamn
* Kamilleblom, kamille eller tysk kamille (*Matricaria chamomilla*), ein plante i kamilleblomslekta i korgplantefamilien
* Romersk kamille (*Chamaemelum nobile*), ein plante i korgplantefamilien

* ''Kamille'', eit norsk vekeblad.
** *[[Kamille Puls]]*, eit norsk helse- og livsstilsvekeblad.
Hn/Kjetil Jamte

**Kjetil Jamte** (gamalnorsk *Ketill jamti*, svensk *Kettil Jamte*) eller Kjetil Onundson var etter soga den fyrste kjende nybyggjaren i Jamteland. Etter Snorre Sturlason var Kjetil son av Onund jarl i Sparbu i Nord-Trøndelag. 

Soga um Håkon den gode og soga om heilag-Olav segjer at Kjetil Jamte for auster yver Kjølen med ei stor mengd folk og buskap. Dei rudde skog og dyrka upp store bygder som seinare skulde få namnet «Jamteland» etter honom. Orsaki til utferdi var at austlandskongen Øystein «den ille» herja so hardt i Trøndelag at mange flydde landet. Snorre skriv ikkje noko um kva tid Kjetil Jamte skal hava livt, men det må hava vore på 700- eller 800-talet.

## Snorre skriv:
:Øystein, kongen til upplendingane, som sume kallar megtuge, men sume den ille, herja i Trondheim og lagde under seg Øynafylke og Sparbyggjafylke, og sette yvi deim son sin; men trøndine drap han. Kong Øystein fór andre gongen paa herferd til Trondheim og herja rundt umkring og lagde under seg; daa baud han trøndine, kven dei helst vilde hava til konge, trælen hans, som heitte Tore Fakse, eller hunden hans, som heitte Saur. Dei tok hunden, av di dei trudde, at dei so skulde raa seg meir sjølve; dei lét seida tro manns vit i hunden, og han gøydde tvo ord og tala de tridje. Dei gjorde eit halsband og lekkje av sylv og gull, og strakst de vart søylut, so tok hirdmennane hans og bar han paa herdane sine. De vart stelt til eit høgsæte aat han, og han sat paa ein haug, liksom andre kongar, og budde paa Innerøyi og hadde sæte sitt der som dei kallar Saurshaug. De er fortalt, at han fekk banen sin av di, at de kom vargar og tok paa buskapen hans, og hirdmennane eggja han til aa verja eigedomen sin. Han gjekk ned av haugen og fór dit som vargane var, men dei reiv han i sund strakst. Mange andre forunderlege ting gjorde kong Øystein med trøndine. For denne herjingi og ufreden flydde mange hovdingar, og mykje folk flydde fraa odelsgardane sine. Kjetil Jamte, son hans Onund jarl fraa Sparbu, fór aust yvi Kjølen, og ein heil brote folk med honom, og hadde lausøyren og buskapen med seg. Dei rudde skogane og bygde store bygdir der, som sidan vart kalla Jamteland. Soneson hans Kjetil var Tore Helsing; han fór for ei draaps-sak fraa Jamteland og aust yvi skogane, som der ligg, og bygde, og dit søkte mykje folk med han; dette lande kallar dei Helsingland, og de gjeng alt aust til sjøen.

## Kjeldor


 
 

## Bokverk
* Heimskringla
* Nils-Erik Eriksson, *Sägnen om Kettil Jamte och Härjulf Hornbrytare*, Jamtlis årsskrift *Jämten*, 1993
* 

## Bakgrunnsstoff
* ''Saga om Jamtland'' på jemtsk.
Mamajev Kurgan

**Mamajev Kurgan** er ein bakke på breidda av elva Volga i Volgograd med utsikt over byen. Her stod dei harde slaga om Stalingrad i juli 1942 og februar 1943. I dag er Mamajev Kurgan mest kjend for minnesmerke-komplekset til æra for heltane som slost ved Stalingrad, og kjempestatuen *Moderlandet kallar!* (). På Mamajev Kurgan er meir enn 35&nbsp;000 av forsvararane til Stalingrad gravlagde, både i individuelle graver og massegraver.

Siden 2014 har Mamajev Kurgan minnesmerkekompleks vore kandidat til opptak på UNESCO si liste over verdsarv.

## Kampane

Den tyske 6. armé under Friedrich Paulus byrja åtaket på sentrum av Stalingrad den 13. september 1942 med valdsame artilleribeskydninger av Mamajev Kurgan, som på tyske kart var notert som Høgd 102,0. Høgden blei forsvart av den sovjetiske 62. armé under kommando av Vasilij Ivanovitsj Tsjujkov, som måtte flytta hovudkvarteret sitt vekk frå høgda til Tsaritsa. Den 15. september hadde tyskarane erobra høgda, men russane gjekk til motåtak og høgda blei skiftevis erobra fram til den 27. september, då ho blei verande delt mellom styrkane. Den austlege delen av høgda blei halden av 284. infanteridivisjon under leiing av Nikolaj Filippovitsj Batsjuk, i eininga hans var mellom anna snikskyttarane Vasilij Grigorjevitsj Sajtsev og Viktor Ivanovitsj Medvedev. Forsvararane heldt ut til eit sovjetisk motåtak den 26. januar 1943 kom til unnsetting. Slaget veit Stalingrad slutta ei veke seinare med eit totalt tysk nederlag. Slaget hadde flata forma til Mamjev Kurgan og fylt jorda med krutslam, metall og knoklar. Ein kunne tella mellom 500 og 1&nbsp;200 metallfragment per kvadratmeter. I september hadde den tyske 6. armé avfyrt over 23 millionar skot med rifler og maskingevær, omlag 750&nbsp;000 mortargranatar, 685 000 tankartillerigranatar og soldatane hadde kasta kring 178&nbsp;000 handgranatar. 

## Minnesmerkekomplekset
Allereie under krigen oppstod ideen om å gjera området om til eit markant minnesmerke. Komplekset er det største av sin arten (18 hektar) knytt til andre verdskrigen. Komplekset blei offisielt opna i 1967 og består av ei heil rekke bygningar, skulpturar, anlegg mv.:

* Inngangspartiet 'Minnet til generasjonane'
* Pyramideforma poppel-alleen
* Plassen for dei ståande døde
* Vegg-ruinen
* Helteplassen
* Monumentale relieff
* Hall for militær berømming
* Sorgplassen
* Hovudmonumentet Moderlandet kallar
* Krigsminnegravplass
* Minnelund ved foten av Mamajev Kurgan

Etter at dei døydde blei mellom anna marskalk Vasilij Ivanovitsj Tsjujkov og Vasilij Grigorjevitsj Sajtsev gravlagde i Mamajev Kurgan.

## Galleri

RR5011-0005R PL 50-летие Победы на Волге.gif|Russisk minnemynt
Mamayev Kurgan - wall.jpg|Vegg-ruinen (fragment)
Stalingrad graf Tsjoeikov.jpg|Grava til marskalk Vasilij Tsjujkov
Vechnii ogon-1.jpg|Den evige flammen
Mamayev Kurgan - Vechnii Ogon.jpg|Vaktskifte
Родина-мать(Волгоград).jpg|Sørgjande mor


## Kjelder

**Denne artikkelen bygger på «[[:da:Mamajev Kurgan|Mamajev Kurgan]]» frå ,  den 19. juli 2021.*